<classify> RAIS John Magufuli ameeleza mwelekeo wa serikali ya CCM na kuitaka Halmashauri Kuu ya Taifa NEC ya Chama Cha Mapinduzi CCM, kuhakikisha inatengeneza Ilani ya chama hicho kwa mwaka 202025, itakayotoa mwelekeo wa kiuchumi unaotegemea sekta ya viwanda, lakini pia kulijenga taifa linalojitegemea kiuchumi.Pia ametaja mambo anayotaka kupewa kipaumbele katika ilani hiyo na mpango wa utekelezaji wa serikali katika miaka 10 ijayo kuwa ni sekta za afya, elimu, kilimo na maji, kwa kuwa ndio msingi hasa wa kujenga nguvu kazi ya taifa kwa ajili kuendeleza sekta nyingine.Aidha, ametaka utajiri wa Tanzania kama vile madini, utalii, ardhi ya kutosha, idadi kubwa ya watu, mazingira ya kijiografia ya nchi, wingi wa bandari na maeneo mengi kuzungukwa na maji, utumiwe katika kuletea taifa maendeleo na mabadiliko makubwa ya kiuchumi.Akizungumza na wajumbe wa NEC katika semina yao jana jijini Mwanza, Rais Magufuli alisema, Tunataka tufike mahali taifa letu lijitegemea kwa uchumi, na kutekeleza mipango yake ya maendeleo bila kutegemea misaada. Tanzania ni nchi tajiri, sisi ni tajiri kwelikweli. Wala msiwe na wasiwasi na utajiri wa Tanzania.Alitaja baadhi ya utajiri wa Tanzania kuwa yako madini kama almasi, dhahabu, grafaiti, helium na madini ya kutengeneza marumaru, mafuta visiwani Zanzibar, chuma Liganga na makaa ya mawe Aidha, alisema pia Tanzania kuna mbuga za wanyama, mpaka sasa kuna hifadhi za taifa zaidi ya 22 zenye wanyama wote na Mlima mrefu Afrika Kilimanjaro.Sisi kwa kweli ni matajiri, Mungu ametupendelea. Ni lazima ilani ya uchaguzi tutakayoitengeneza ijielekeze namna tutakavyotumia hii rasilimali tuliyopewa na Mungu katika kutuletea maendeleo na mabadiliko makubwa ya kiuchumi, alisisitiza.Alisema halmashauri hiyo ya NEC itakavyoamua ndio utakuwa mwongozo kwa serikali itakayoingia madarakani mwakani katika kutekeleza mipango yake na hivyo kufikia lengo la kuwa nchi ya uchumi wa kati, inayotekeleza miradi yake ya maendeleo bila utegemezi.Hii misaada tunayoipata ni ya kutupumbaza, tukiwa na mipango mizuri tunaweza kuwa taifa lenye utajiri mkubwa linalojitegemea, alieleza.Alisema pamoja na utajiri huo wa mali na rasilimali, pia Tanzania inajivunia idadi kubwa ya watu iliyonayo kuliko nchi zote za Jumuiya ya Afrika Mashariki EAC ambayo ni watu milioni 55 jambo ambalo ni mtaji.Unapokuwa na idadi ya watu wengi ni soko, ni uchumi na ndio maana China iko juu katika uchumi duniani kwa sababu ina idadi kubwa ya watu kwa sababu soko lipo. Ukiuza kahawa hata kama mtu atakula kijiko kimoja utauza kwa kuwa una watu wengi, una soko, alisisitiza.Alitaka mipango na ilani inayokuja, itumie fursa hiyo ya idadi ya watu kama soko pia la EAC na Jumuiya ya Maendeleo kwa Nchi za Kusini mwa Afrika SADC na nchi nyingine nane ambazo ni jirani na Tanzania. Alisema pia Tanzania ina bandari takribani tano kubwa ambazo ni Dar es Salaam, Tanga, Mtwara, Zanzibar na Pemba, zinazoweza kutumiwa na nchi hizo jirani hasa zile ambazo hazina fursa ya kuwa na bandari.Aidha, alisema endapo Tanzania itatumia bahari yake kutoa Moa hadi Msimbati kilometa 1424, Zanzibar, Mafia, Pemba zimezungukwa na maji Mwanza asilimia 51 ni ziwa Victoria bado mito nchi itakuwa mbali kwa utajiri. Akizungumzia vipaumbele katika ilani hiyo mpya, alisema katika elimu hakuna budi kuhakikisha programu zinazotolewa zinalingana na mahitaji ya kisekta, katika afya katika wilaya iwe na hospitali, kila kata kituo cha afya na kila kijiji kuwa na zahanati.Mtandao wa barabara za lami utaendelea kupanuliwa hadi kwenye wilaya, mitaa na vijiji hili ndio liwe lengo letu katika miaka 10 inayokuja. Tukamilishe ujenzi wa Reli ya Kisasa SGR pamoja na matawi yake yote kwenye ushoroba wa kati yaani kwenda Mwanza, Tabora, Kigoma, Isaka na tuunganishe mpaka Kigali Rwanda, alisema.Aidha, kwenye maji alitaka mipango hiyo ihakikishe maji yanasambazwa katika maeneo yote mijini na vijijini na kwamba yote hayo yanawezekana kwa sababu Tanzania ni taifa la matajiri. Kwa upande wa kilimo, alitaka kipewe msukumo wa pekee kwani ndio kichocheo cha ukuaji wa sekta ya viwanda.Tuondoe kabisa utegemezi katika mbegu za mazao ya kilimo. Kwa sasa takribani asilimia 70 ya mbegu zinatoka nje, hii ni aibu. Tujenge ushirika utakaodhibitiwa na serikali ili kumlinda mkulima, alisema.Alitaka ifikapo mwaka 202025, sekta ya viwanda ndio iwe nguzo kuu ya uchumi, kwani utakapokuwa na viwanda utapunguza tatizo la ajira. Pia kutakuwa na uchangiaji mzuri wa pato la taifa  <topic>: KITAIFA 